Jeg og min kæreste stod til at overtage en flexleasingaftale gennem GranTurismo. Vi var blevet forevist kontrakt af tidligere leasingtager, der gennem Ulrik Walter havde fået bekræftelse på, at vi overtog bilen til samme pris og vilkår. Vi blev kreditgodkendt, og troede alt var fint. Dog modtog vi ikke nogen kontrakt i vores navn, før vi blev bedt om at overføre et beløb på ca 10.000kr mere i udbetaling, end den oprindelige aftale lød på. Udbetaling og månedlig ydelse var blevet hævet, uden at vi, eller tidl. leasingtager, blev oplyst om det. Det er useriøst ikke at gøre sine kunder opmærksom på sådan en ændring, uanset årsag. Vi vil slet ikke have noget med GranTurismo at gøre. Det er alt for usikkert at indgå en leasingaftale med GT, når beløbene kan blive ændret, ved anvisning til en anden leasingtager. Så kan man pludselig risikere, at stå med rigtig store problemer, det er simpelthen for utrygt.